PATVIRTINTA

Rokiškio rajono savivaldybės tarybos

2024 m. balandžio 25 d. sprendimu Nr. TS-

**UŽDAROSIOS AKCINĖS BENDROVĖS „ROKIŠKIO VANDENYS“ 2023 METŲ VEIKLOS ATASKAITA**

I. BENDRI DUOMENYS

UAB „Rokiškio vandenys“ (toliau – Bendrovė) įmonių registre įregistruota 2002 m. gruodžio 31 d.; Juridinio asmens kodas 173741535, buveinė – Ežero g.3, Rokiškis.

Bendrovės įstatinis kapitalas yra 5.681.296,91 Eur (penki milijonai šeši šimtai aštuoniasdešimt vienas tūkstantis du šimtai devyniasdešimt šeši Eur 91 ct). Jis padalytas į 19.590.679 akcijų. Vienos akcijos nominali vertė yra 0,29 Eur. Įstatinio kapitalo dydis lygus visų Bendrovės pasirašytų akcijų nominalių verčių sumai. Visos akcijos priklauso Rokiškio rajono savivaldybei.

UAB „Rokiškio vandenys“ įstatuose, įregistruotuose Juridinių asmenų registre 2019 m. gruodžio 13 d., nustatyti tokie Bendrovės valdymo organai: visuotinis akcininkų susirinkimas ir vienasmenis valdymo organas – bendrovės direktorius.

II. DARBUOTOJAI IR DARBO APMOKĖJIMAS

Ataskaitinių metų pabaigoje bendrovėje dirbo 64 darbuotojai, iš jų: darbuotojai, dirbantys vandens tiekimo ir nuotekų tvarkymo (tiesioginėje) veikloje – 47 žmonės, energetiko, transporto (netiesioginėje) veikloje – 7 žmonės, atsiskaitomųjų prietaisų priežiūros ir vartotojų aptarnavimo veikloje – 6 žmonės, administracijos darbuotojų skaičius – 4 žmonės. Vidutinis bendrovės darbuotojo darbo užmokestis yra 1 773,10 Eur.

III. TURTAS

Bendrovės ilgalaikio turto sąskaitose apskaitomas nuosavybės teise priklausantis turtas, kuris tarnauja bendrovės veikloje ilgiau nei vienerius finansinius metus ir kurio įsigijimo kaina ne mažesnė nei numatyta ilgalaikio materialaus ir nematerialaus turto nusidėvėjimo (amortizacijos) apskaičiavimo metoduose ir normatyvuose.

Informacija apie ilgalaikį turtą (pagal balanso straipsnius):

|  |  |  |
| --- | --- | --- |
| Eil. Nr. | Ilgalaikio turto grupės pavadinimas | Balansinė vertė, tūkst.Eur |
| 1. | Programinė įranga | 0,92 |
| 2. | Žemė | 1,16 |
| 3. | Pastatai | 514,84 |
| 4. | Statiniai | 2 856,15 |
| 5. | Vandentiekio ir nuotekų tinklai | 8 456,12 |
| 6. | Mašinos ir įrengimai | 2 010,40 |
| 7. | Transporto priemonės | 81,08 |
| 8. | Kita įranga, prietaisai, įrankiai ir įrengimai | 187,19 |
| 9. | Kitas materialus turtas (vandens apskaitos prietaisai) | 10,07 |
| 10. | Nebaigta statyba (ES lėšos) | 0 |
|  | **IŠ VISO** | **14 117,93** |

UAB „Rokiškio vandenys“ 2023 m. buvo atlikti šie darbai ir įsigytas ilgalaikis turtas:

1. 2023 m. vykdytas projektas Nr. 05.3.2-APVA-R-014-51-0003 „Vandens tiekimo ir nuotekų tvarkymo sistemų renovavimas ir plėtra Rokiškio rajone“, (projekto vertė 3.514,07 tūkst. Eur, iš jų skirta ES lėšų 1.975,28 tūkst. Eur), iš kurių:
   * vandens tiekimo ir nuotekų tvarkymo infrastruktūros inventorizacija UAB „Rokiškio vandenys“ aptarnaujamoje teritorijoje, darbų vertė – 46,53 tūkst. Eur.
2. Pakeisti 7 siurbliai, vertė 8,24 tūkst. Eur, iš jų:
   * avariniai nuotekų perpumpavimo siurbliai nuotekų siurblinėse – 2 vnt. vertė – 3,59 tūkst. Eur;
   * vandens gręžiniuose 5 giluminiai siurbliai, vertė –4,67 tūkst. Eur.
3. 2023 m. nutiesti vandentiekio ir nuotekų tinklai, kurių vertė – 14,43 tūkst. Eur (sudaryta galimybė 7 būstams (namų ūkiams) prisijungti prie vandens tiekimo infrastruktūros ir 5 būstams (namų ūkiams) prie nuotekų tvarkymo infrastruktūros), iš kurių:
   * vandentiekio tinklai Rokiškio m., Vilniaus g., ilgis – 30 m, vertė – 1,15 tūkst. Eur;
   * vandentiekio tinklai Rokiškio m., Respublikos g., ilgis – 45 m, vertė – 1,74 tūkst. Eur;
   * vandentiekio tinklai Rokiškio m., Laisvės g., ilgis – 80 m, vertė – 2,47 tūkst. Eur
   * nuotekų tinklai Rokiškio m., Vilniaus g., ilgis – 25 m, vertė – 1,47 tūkst. Eur;
   * nuotekų tinklai Rokiškio m., Laisvės g., ilgis – 75 m, vertė – 2,32 tūkst. Eur;
   * paviršinių nuotekų tinkai Rokiškio m., Kalnų g., ilgis – 40m, vertė – 1,10 tūkst. Eur;
   * paviršinių nuotekų tinklai Rokiškio m., Šiaurės skg.; ilgis – 20m, vertė – 0,50 tūkst. Eur;
   * paviršinių nuotekų tinklai Rokiškio m., Strazdelio g.; ilgis – 16m, vertė – 3,68 tūkst. Eur
4. Įsigyta krūmapjovė, vertė – 0,90 tūkst. Eur.
5. Įsigytos svarstyklės Rokiškio nuotekų valymo įrenginių laboratorijai, vertė – 1,43 tūkst. eurų.
6. Pakeisti vandens apskaitos prietaisai, vertė – 3,37 tūkst. Eur.
7. Įsigytas automobilis paviršinių nuotekų padaliniui, vertė – 17,20 tūkst. Eur.
8. 2023 m. paviršinių nuotekų tinklų priežiūros ir remonto sąnaudos sudarė 15,71 tūkst. Eur.
9. 2023 m. bendrovės lėšomis atlikta eksploatuojamo turto remonto darbų už 77,95 tūkst. Eur.

IV. ŪKINĖ VEIKLA, FINANSINIAI VEIKLOS RODIKLIAI

UAB „Rokiškio vandenys“ pagrindinė veikla yra vandens gavyba ir tiekimas bei nuotekų šalinimas ir valymas.

2015 m. rugpjūčio 20 d. Valstybinė kainų ir energetikos kainų komisija Bendrovei išdavė geriamojo vandens tiekimo ir nuotekų tvarkymo veiklos licenciją Nr. L7-GNTNT-62.

2023 m. birželio 28 d. Valstybinės energetikos reguliavimo tarybos nutarimu Nr. O3E-834 „Dėl UAB „Rokiškio vandenys“ išduotos geriamojo vandens tiekimo ir nuotekų tvarkymo licencijos Nr. L7-GVTNT-62 pakeitimo“ licencija papildyta, praplečiant naujomis vandens tiekimo ir nuotekų tvarkymo kaimų vietovėmis.

Rokiškio rajono savivaldybės taryba 2015 m. gruodžio 18 d. sprendimu Nr. TS-240 „Dėl viešojo geriamojo vandens tiekėjo ir nuotekų tvarkytojo paskyrimo“ Bendrovę paskyrė viešuoju geriamojo vandens tiekimo ir nuotekų tvarkytoju Rokiškio rajono savivaldybės teritorijoje.

Rokiškio rajono savivaldybės taryba 2018 m. sausio 23 d. sprendimu Nr. TS-19 ,,Dėl paviršinių nuotekų tvarkytojo paskyrimo“ Bendrovę paskyrė paviršinių nuotekų tvarkytoja.

Bendrovės tiekiamo šalto vandens kokybė atitinka Lietuvos higienos normos HN 24:2023 reikalavimus.

Bendrovės į gamtinę aplinką išleidžiamų valytų nuotekų užterštumas neviršija nustatytų leistinos taršos normų.

2022 m. pabaigoje bendrovė eksploatavo 36 vandenvietes, 216,20 km vandentiekio tinklų, 10 nuotekų valymo įrenginių, 139,60 km nuotekų tinklų ir 35,70 km paviršinių nuotekų tinklų.

Eksploatuojamose vandenvietėse iš gręžinių išgauta 1.361,80 tūkst. kub. m požeminio vandens, vartotojams patiekta 1.311,30 tūkst. kub. m geriamojo vandens, vartotojams parduota 1.111,20 tūkst. kub. m geriamojo vandens, iš kurių gyventojams – 38 proc., pramonei ir kitiems vartotojams – 62 proc.

Eksploatuojamuose nuotekų valymo įrenginiuose išvalyta 1.735,90 tūkst. kub. m nuotekų, iš vartotojų realizuotas nuotekų tvarkymo kiekis – 666,80 tūkst. kub. m nuotekų, iš kurių: gyventojams – 47 proc., pramonei ir kitiems vartotojams – 53 proc.

Bendrovės paslaugų rodikliai:

|  |  |  |  |
| --- | --- | --- | --- |
|  |  | 2023 m. | 2022 m. |
| 1 | Besinaudojančių įmonės paslaugomis vartotojų skaičius vnt. | 10.503 | 10.466 |
| 2 | Vartotojai, kuriems teikiamas ir vanduo, ir tvarkomos nuotekos vnt. | 7.977 | 7.942 |
| 3 | Vartotojai, kuriems teikiamas tik vanduo vnt. | 2.282 | 2.272 |
| 4 | Vartotojai, kuriems tik centralizuotai surenkamos nuotekos vnt. | 244 | 252 |

UAB „Rokiškio vandenys“ 2022 m. liepos 29 d. raštu Nr. 61 „Prašymas suderinti geriamojo vandens tiekimo ir nuotekų tvarkymo, paviršinių nuotekų tvarkymo paslaugų perskaičiuotas bazines kainas“ pateikė Valstybinei energetikos reguliavimo tarybai derinti geriamojo vandens tiekimo ir nuotekų tvarkymo bei paviršinių nuotekų tvarkymo paslaugų bazines kainas **tretiesiems** paslaugų bazinės kainos galiojimo metams.

Rokiškio rajono savivaldybės administracija 2022 m. rugpjūčio 2 d. raštu Nr. SD-1864 „Dėl uždarosios akcinės bendrovės UAB „Rokiškio vandenys“ perskaičiuotos paslaugų kainos derinimo“ informavo, kad Rokiškio rajono savivaldybės administracija yra susipažinusi su teikiamomis derinti perskaičiuotomis paslaugų bazinėmis kainomis.

Valstybinė energetikos reguliavimo taryba 2022 m. rugsėjo 21 d. nutarimu Nr. O5E-1118 „Dėl UAB „Rokiškio vandenys“ perskaičiuotų geriamojo vandens tiekimo ir nuotekų tvarkymo bei paviršinių nuotekų tvarkymo paslaugų bazinių kainų derinimo“ suderino perskaičiuotas geriamojo vandens tiekimo ir nuotekų tvarkymo bei paviršinių nuotekų tvarkymo paslaugų bazines kainas tretiesiems paslaugų bazinės kainos galiojimo metams.

Šios teikiamų paslaugų kainos įsigalios nuo 2023 m. sausio 1 d.

UAB „Rokiškio vandenys“ 2023 metais, vykdydama pagrindinę (reguliuojamą), veiklą gavo 2.863,09 tūkst. Eur pajamų, iš kurių pajamos už atsiskaitomųjų apskaitos prietaisų priežiūrą ir vartotojų aptarnavimą sudarė 158,25 tūkst. Eur, už geriamo vandens tiekimą – 1.312,53 tūkst. Eur, už buitinių ir gamybinių nuotekų tvarkymą – 1.327,68 tūkst. Eur, už paviršinių nuotekų tvarkymą – 64,61 tūkst. Eur. Palyginti su 2022 m., reguliuojamos veiklos pajamos padidėjo 19,27 proc.

Pagrindinės (reguliuojamos) veiklos pajamoms uždirbti patirta 2.757,83 tūkst. Eur sąnaudų, iš jų: atsiskaitomųjų prietaisų priežiūros ir vartotojų aptarnavimo veiklos sąnaudos – 131,42 tūkst. Eur, geriamo vandens tiekimo sąnaudos – 1.133,48 tūkst. Eur, nuotekų tvarkymo sąnaudos – 1.433,79 tūkst. Eur, paviršinių nuotekų tvarkymo sąnaudos – 59,15 tūkst. Eur. Palyginti su 2022 m., reguliuojamos veiklos sąnaudos padidėjo 3,58 proc.

Kitos (nereguliuojamos) veiklos sąnaudos – 61,66 tūkst. Eur; t. y. 3,33 tūkst. Eur nario mokesčio sąnaudos Lietuvos vandens tiekėjų asociacijoje, 1,45 tūkst. Eur beviltiškos skolos, 46,64 tūkst. Eur palūkanų sąnaudos, 10,24 tūkst. Eur rinkodaros, konsultacijų sąnaudos.

Kitos (nereguliuojamos) veiklos pajamos sudarė 22,35 tūkst. Eur, iš kurių: darbo mašinų nuomos pajamos – 4,13 tūkst. Eur, vandens bokštų nuomos antenoms pajamos – 17,31 tūkst. eurų, kitos netipinės veiklos pajamos – 0,91 tūkst. Eur.

2023 m. finansinės veiklos pajamos yra 1,09 tūkst. Eur (tarp jų delspinigiai – 1,01 tūkst. Eur).

2023 m. įmonės įprastinės veiklos pelnas yra 77,04 tūkst. Eur.

**Pajamų detalizavimas**

|  |  |  |  |  |  |
| --- | --- | --- | --- | --- | --- |
| Paslaugų ir prekių pajamos | | | | 2023m. | 2022m. |
| Apskaitos veiklos paslaugų pajamos | | | | 158 247 | 157 499 |
| Vandens realizavimo pajamos | | | | 1 303 880 | 1 063 175 |
| Nuotekų realizavimo pajamos | |  |  | 1 278 745 | 976 671 |
| Pajamos už padidintą taršą |  |  |  | 48 939 | 59 138 |
| Paviršinių nuotekų tvarkymo pajamos | | | | 64 615 | 47 807 |
| Finansinės veiklos pajamos | | | | 1 092 | 700 |
| Kitos veiklos pajamos | | | | 29 917 | 35 464 |
| **Viso** | | | | **2 885 435** | **2 340 454** |

|  |  |  |  |  |  |  |  |
| --- | --- | --- | --- | --- | --- | --- | --- |
| **Sąnaudų detalizavimas** | |  |  |  |  |  | |
| Straipsniai | | | | Finansiniai metai | | Praėję finansiniai metai | |
| Darbo užmokesčio ir socialinio draudimo sąnaudos | | | | 1 379 919 | | 1 121 947 | |
| Elektros energijos ir šildymo sąnaudos | | | | 380 826 | | 743 020 | |
| Ilgalaikio turto nusidėvėjimo sąnaudos | | | | 253 206 | | 266 354 | |
| Technologinių medžiagų bei atsarginių detalių, remonto ir eksploatacinės sąnaudos | | | | 195 999 | | 181 446 | |
| Gamtos išteklių, aplinkos taršos ir kitų veiklos mokesčių sąnaudos | | |  | 255 537 | | 121 764 | |
| Dumblo išvežimo, laboratorijų paslaugų, požeminio vandens monitoringo, darbų saugos, komunalinės, mokymų ir kitos tiesioginės veiklos sąnaudos | | | | 149 202 | | 74 754 | |
| ***Tiesioginės veiklos sąnaudos viso:*** | | | | ***2 614 689*** | | ***2 541 314*** | |
|  |  |  |  |  |  |  |  |
| Ryšių, programų palaikymo sąnaudos | | | | 27 016 | | 32 637 | |
| Vokavimo ir sąskaitų išnešiojimo sąnaudos | | | | 42 572 | | 25 399 | |
| Draudimo sąnaudos | | | | 24 086 | | 21 741 | |
| Banko paslaugų, įmokų surinkimo sąnaudos | | | | 15 182 | | 13 797 | |
| Kanceliarinės sąnaudos | | | | 5 517 | | 5 740 | |
| Audito, duomenų apsaugos sąnaudos | | | | 3 912 | | 2 222 | |
| Kitos veiklos sąnaudos | | | | 28 741 | | 22 434 | |
| ***Veiklos sąnaudos viso:*** | | | | ***147 026*** | | ***123 970*** | |
|  | | | |  | |  | |
| ***Finansinės veiklos sąnaudos viso:*** | | | | ***46 678*** | | ***46 342*** | |
| ***IŠ VISO :*** | | | | **2 808 393** | | **2 711 626** | |
|  |  |  |  |  |  |  | |

|  |  |  |  |  |
| --- | --- | --- | --- | --- |
| **Infrastruktūrinės veiklos finansinės būklės rodikliai** | | | | |
| **Finansinės būklės rodikliai** | | | **Apskaičiuotos rodiklių reikšmės** | **Apskaičiuotos rodiklių reikšmės** |
|  |
| **Eil. Nr.** | **Rodiklio pavadinimas** | **Skaičiavimo formulė** | **2023m.** | **2022m.** |  |
| **I.** | **Pajamų apsaugos rodikliai** |  |  |  |  |
| 1. | Grynasis pelningumas (R1) | (grynasis pelnas/pardavimo pajamos) x 100 | 2,70 | -16.11 |  |
| **II.** | **Finansinio sverto rodikliai** |  |  |  |  |
| 2. | Įsiskolinimo koeficientas (R2) | (visi įsipareigojimai/turtas) x 100 | 14,12 | 13,81 |  |
| 3. | Einamojo likvidumo koeficientas (R3) | trumpalaikis turtas/trumpalaikiai įsipareigojimai | 1,43 | 0,91 |  |
| **III.** | **Komercinio aktyvumo rodikliai** |  |  |  |  |
| 4. | Pirkėjų įsiskolinimo koef. (365 d.\*) (R4) | (pirkėjų įsiskolinimas/pardavimo pajamos) x 365\* | 41,81 | 47,17 |  |
| **IV.** | **Įmonės bendrasis rodiklis** |  |  |  |  |
| 5. | Įmonės bendrasis finansinio pajėgumo rodiklis (BR) |  | 15,01 | 11,45 |  |

Pirkėjų skolos 2023 m. gruodžio 31 d. buvo 326,99 tūkst. Eur, iš kurių:

- juridinių asmenų skolos už vandens tiekimą ir nuotekų tvarkymą – 130,16 tūkst. Eur;

- gyventojų skolos už vandens tiekimą ir nuotekų tvarkymą – 183,56 tūkst. Eur;

- abejotinos fizinių asmenų skolos – 8,28 tūkst. Eur;

- kitos pirkėjų skolos – 4,99 tūkst. Eur.

Bendrovė 2023 metais naudojosi Finansų ministerijos suteikta paskola investicijų projektui „Vandens tiekimo ir nuotekų tvarkymo sistemų renovavimas ir plėtra Rokiškio rajone“ finansuoti, paskolos suma – 1.310,80 tūkst. Eur. Investicinių projektų vykdymui bendrovė su AB Šiaulių bankas sudarė paskolos sutartį, paskolos suma – 230,00 tūkst. Eur. Bendrovė 2022 m. su AB „Šiaulių bankas“ pasirašė kredito linijos sutartį 300,00 tūkst. Eur, kuri naudojama atsiskaitymui už elektros energiją. 2023 m. Bendrovė sudarė mokestinės paskolos sutartį 250,11 tūkst. Eur. Trumpalaikiai įsipareigojimai yra 487,87 tūkst. Eur; iš jų: 1 mėnesio skolos tiekėjams už suteiktas paslaugas ir parduotas prekes – 87,13 tūkst. Eur, grąžintina LR Finansų ministerijos paskolos dalis –100,80 tūkst. Eur, grąžintina AB Šiaulių bankas paskolos dalis – 80,00 tūkst. Eur, kitos mokėtinos sumos: mokesčiai – 180,38 tūkst. Eur, socialinio draudimo įmokos – 39,56 tūkst. Eur, sukauptos ateinančių laikotarpių sąnaudos – 25,07 tūkst. Eur.

V. VEIKLOS PLANAI IR PROGNOZĖS

Uždarosios akcinės bendrovės „Rokiškio vandenys“ 2023–2027 m. veiklos planas (toliau – Veiklos planas) parengtas vadovaujantis Lietuvos Respublikos geriamojo vandens tiekimo ir nuotekų tvarkymo įstatymo 33 straipsnio 4 dalimi, Geriamojo vandens tiekimo ir nuotekų tvarkymo bei paviršinių nuotekų tvarkymo paslaugų kainų nustatymo metodikos, patvirtintos Valstybinės kainų ir energetikos kontrolės komisijos 2006 m. gruodžio 21 d. nutarimu Nr. O3-92, 17 punktu bei Geriamojo vandens tiekėjų ir nuotekų tvarkytojų veiklos planų rengimo taisyklėmis, patvirtintomis Lietuvos Respublikos aplinkos ministro 2015 m. sausio 8 d. įsakymu Nr. D1-11.

Bendrovės veiklos plano paskirtis – numatyti ir aprašyti Bendrovės geriamojo vandens tiekimo ir nuotekų tvarkymo veiklos strategines kryptis ir priemones, užtikrinančias saugos ir kokybės reikalavimus atitinkančio geriamojo vandens tiekimą, nuotekų tvarkymą ir paviršinių nuotekų tvarkymą Rokiškio rajono savivaldybės viešojo geriamojo vandens tiekimo ir nuotekų tvarkymo teritorijoje ir šių paslaugų plėtrą.

Rokiškio rajono savivaldybės meras 2023 m. liepos 31 d. potvarkiu Nr. MV-256 „ Dėl uždarosios akcinės bendrovės „Rokiškio vandenys“ 2023-2027 metų veiklos plano patvirtinimo“ patvirtino Bendrovės veiklos planą.

2024 m. planuojamos veiklos:

* 2024 m. planuojama perimti Miegonių k., Zarinkiškio k., Obelių k.(Pandėlio sen.) vandentvarkos objektus.
* vandens gręžinių remontas ( 20 tūkst. Eur);
* administracinio pastato remontas (10 tūkst. Eur);
* Rokiškio m. vandens bokšto remontas (10 tūkst. Eur);
* elektros generatoriaus įsigijimas Rokiškio m. vandenvietei (25 tūkst. Eur)
* priešgaisrinių hidrantų remontas (2 tūkst. Eur);
* naujų vandentiekio ir nuotekų tinklų (įvadų ir išvadų) įrengimas Rokiškio aglomeracijoje ir rajone (20 tūkst. Eur);
* inžinerinių (vandentiekio ir nuotekų) tinklų išpirkimas Šatrijos g., Rokiškio m.(49 tūkst. Eur);
* vandens apskaitos prietaisų įsigijimas (10 tūkst. Eur);
* nuotekų siurblinės ( Rokiškio m. Daržų g. ) remontas (40 tūkst. Eur);
* Rokiškio nuotekų valymo įrenginių orapūčių ir įrangos remontas (13 tūkst. Eur);
* saulės elektrinės statyba (100 tūkst. Eur);
* fekalinių siurblių ir maišyklių remontas (3 tūkst. Eur);
* fekalinių siurblių ir maišyklių įsigijimas (20 tūkst. Eur);
* bioreaktoriaus renovacija ( 10 tūkst. Eur);
* laboratorinės įrangos įsigijimas (1 tūkst. Eur);
* Rokiškio nuotekų valymo įrenginių dumblo tvarkymo planų parengimas (5 tūkst. Eur);
* paviršinių nuotekų tvarkymo infrastruktūros rekonstrukcija ir statyba ( 14 tūkst. Eur);
* paviršinių nuotekų tinklų inventorizacija ( 5 tūkst. Eur);
* nuotekų siurblinių remontas Bajorų k (5 tūkst. Eur);
* vandens gerinimo įrenginių statyba Čivylių k.( 100 tūkst. Eur);
* Juodupės nuotekų siurblinės ir nuotekų valymo įrenginių siurblių keitimas (5 tūkst. Eur);
* Kamajų mstl.. nuotekų valymo įrenginių rekonstrukcija (100 tūkst. Eur);
* Pandėlio m. vandens gerinimo įrenginių rekonstrukcija ( 50 tūkst. Eur);
* vandens gerinimo įrenginių statyba Ragelių k.( 100 tūkst. Eur);
* vandens gerinimo įrenginių statyba Sriubiškių k.( 100 tūkst. Eur);
* hidrodinaminės – asenizacinės mašinos įsigijimas ( 150 tūkst. Eur);
* krovininio automobilio iki 3,5 t įsigijimas (30 tūkst. Eur);
* ekskavatorius iki 2,5t įsigijimas (80 tūkst. Eur);
* automobilinis tralas iki 2,5 t. įsigijimas (10 tūkst. Eur);
* kilnojamų įrankių ir įrangos įsigijimas (4 tūkst. Eur);
* kompiuterinės įrangos įsigijimas (2 tūkst. Eur);
* vandentvarkos ūkio dispečerizacija 5 tūkst. Eur).

Bendrovės direktorius Leonas Butėnas